Συζήτηση:Βασίλειος Αθ. Πετιμεζάς

message: Το πότε ακριβώς ξεκίνησε και τέλειωσε η πολιορκία των Καλαβρύτων δεν είναι ξεκάθαρο. Κάποιες πηγές αναφέρουν ότι οι Τούρκοι παραδόθηκαν αυθημερόν και άλλες ότι παραδόθηκαν μετά από πέντε μέρες,  με πιθανότερη ημερομηνία παράδοσης την 25 Μαρτίου. Ο πρώτος που αναφέρεται σε πενθήμερη πολιορκία των Τούρκων είναι ο Φιλήμονας, ο οποίος τοποθετεί την έναρξή  της αμέσως μετά την επιστροφή του Αρναούτογλου στα Καλάβρυτα, μετά το χτύπημα που έγινε εναντίον του όταν προσπάθησε να μεταβεί στην Τρίπολη. Το χτύπημα αυτό ο ίδιος το τοποθετεί στις 20 Μαρτίου. 
Στην αναφορά αυτή του Φιλήμονα βασίζεται το συμπέρασμα πολλών ιστορικών (όπως ο Μιτάκης) ότι η πολιορκία των Καλαβρύτων κράτησε από τις 21 μέχρι τις 25 Μαρτίου. Το συμπέρασμα ωστόσο αυτό είναι σωστό μόνο αν δεχτούμε αναντίρρητα ότι το χτύπημα εναντίον του Αρναούτογλου έγινε όντως στις 20 Μαρτίου. Κάτι τέτοιο όμως φαίνεται πως δεν ισχύει αφού σχεδόν όλες οι άλλες  πρωτογενείς πηγές αναφέρουν ότι το χτύπημα εναντίων του Αρναούτογλου έγινε είτε την ίδια μέρα με το χτύπημα στη "Χελωνοσπηλιά" δηλαδή στις 16 Μαρτίου, είτε την επόμενη μέρα 17 Μαρτίου. Άρα το πιθανότερο είναι ότι η πολιορκία κράτησε από τις 17 Μαρτίου μέχρι τις 21 Μαρτίου. Αυτό φαίνεται να επιβεβαιώνει και ο Θ. Ρηγόπουλος (γραμματέας και βαφτισιμιός του Θ. Κολοκοτρώνη) στα απομνημονεύματά του όταν γράφει ότι: «Επανελθών εις την πατρίδα μου την 22 Μαρτίου έμαθον την επάνοδον του νονού μου (Κολοκοτρώνη) εις την Πελοπόννησον και την εν αυτή γενίκευση της Επαναστάσεως, ως και την αιχμαλώτισιν των εν Καλαβρύτοις Τούρκων μετά ολογοήμερον αντίστασιν». 
Επίσημα πάντως η απελευθέρωση των Καλαβρύτων εορτάζεται στις 21 Μαρτίου.--Erasinos (συζήτηση) 13:11, 18 Ιουλίου 2017 (UTC)
Δεν είναι ακριβώς έτσι. Οι Καλαβρυτινοί έσπευσαν να κατοχυρώσουν την 21/3 ως τοπική εορτή, με διάταγμα του Αχαιού υπουργού εσωτερικών Φ. Ζαΐμη το 1966. Κάποτε γινόταν "σφαγή" μεταξύ Καλαβρύτων και Καλαμάτας για το ποιός ήταν πρώτος. Ο ίδιος ο υπουργός Ζαΐμης αναγκάστηκε να διευκρινήσει ότι την 21/3 έγινε η έναρξη της πολιορκίας και όχι η απελευθέρωση (Μιτάκης, σ. 61). Ενωρίτερα απειλήθηκε και πορεία Καλαβρυτινών προς την Αθήνα όταν ο Γεώργιος Παπανδρέου το 1947 υπέγραψε διάταγμα που έλεγε ότι την 23 /3 η Καλαμάτα "απετίναξε πρώτη τον τουρκικόν ζυγόν"(Μιτάκης, σ. 61). Στο παιχνίδι είχαν μπεί και οι Μανιάτες με συγγραφείς σαν τον Δασκαλάκη και τον Κουγέα, ενώ οι Καλαματιανοί έκαναν ρελάνς με τον Αναπλιώτη. Οι Αχαιοί, εξ όσων γνωρίζω, δεν ανέδειξαν κάποιον συγγραφέα που να ασχολήθηκε τόσο "ζεστά" με το θέμα και να είχε και ακαδημαϊκούς τίτλους. Σ' αυτές τις τοπικές διαμάχες οφείλονται σε μεγάλο βαθμό οι μύθοι περί μύθου, αλλά αυτό είναι άλλο θέμα. 
Η εκτίμηση ότι η πολιορκία των τούρκων στα Καλάβρυτα άρχισε την 21/3 βασίζεται και σε άλλα ντοκουμέντα, όπως κάποιες επιστολές, ενώ το αναφέρει και ο Φωτάκος, αν και ο τελευταίος νομίζει ότι η μάχη κράτησε μόνο μια μέρα. Και ο Γερμανός γράφει για "ολιγοήμερη" αντίσταση των Τούρκων αλλά δεν διευκρινίζει ημερομηνίες. Γκόρντον και άλλοι ξένοι που γράφουν για μονοήμερη αντίσταση, απλά είχαν λάθος πληροφόρηση.--Skylax30 (συζήτηση) 22:42, 18 Ιουλίου 2017 (UTC)
Σίγουρα υπάρχουν ντοκουμέντα που υποστηρίζουν είτε την μια άποψη είτε την άλλη. Για παράδειγμα υπάρχει επιστολή του Ασημάκη Φωτήλα στα ΓΑΚ με ημερομηνία 29 Απριλίου 1833 που αναφέρει σχετικά με την πολιορκία των Καλαβρύτων: «ότι κατά το 1821 Μαρτίου 15 ότε κατά πρώτον εκτυπήσαμεν  μετά των συναγωνιστών μας τους Καλαβρυτινούς Τούρκους και εξεβιάσαμεν  αυτούς εις συνθήκην εξέδωσα εις πολεμοφόδια τάλληρα εκατόν πεντήκοντα αριθμός 150». 
Το ότι η πολιορκία των Καλαβρύτων άσχετα με το πότε ξεκίνησε είχε τελειώσει πριν από τις 25 Μαρτίου δεν θα πρέπει να αμφισβητείται. Όπως πολύ σωστά λέτε, οι Αχαιοί δεν ανέδειξαν κάποιον συγγραφέα με ακαδημαϊκούς τίτλους που να ασχοληθεί με το θέμα. Αυτοί που μετά μανίας υποστηρίζουν ότι τα Καλάβρυτα απελευθερώθηκαν στις 25 Μαρτίου ύστερα από πενθήμερη αντίσταση είναι οι Μανιάτες και οι Καλαματιανοί ιστορικοί για προφανείς λόγους. Τις περισσότερες φορές οι ξένοι ιστορικοί είναι περισσότερο αντικειμενικοί σε αυτά που γράφουν από του Έλληνες, γιατί δεν επηρεάζονταν από παράγοντες όπως ο τοπικισμός. Οι περισσότεροι λοιπόν από αυτούς σημειώνουν ότι τα Καλάβρυτα απελευθερώθηκαν είτε στις 21 είτε στις 23 Μαρτίου--Erasinos (συζήτηση) 12:39, 19 Ιουλίου 2017 (UTC)
Το 15/3 είναι εντελώς εκτός χρόνου. Ίσως ο Φωτήλας εννοεί τις "πρώτες τουφεκιές" εναντίον διαφόρων μεμονωμένων. Την 23/3 είναι σίγουρο ότι οι Τούρκοι ήταν ακόμα εκεί. Υπάρχει η γνωστή επιστολή του Προκόπιου και άλλων οπλαρχηγών από την πόλη των Καλαβρύτων προς τη Μονή Αγίας Λαύρας, την 23/3, με την οποία ζητάνε την επομένη να σταλούν εφόδια από το Μοναστήρι προς τον Ομπλό. Ο Αναπλιώτης (νομίζω) λέει το αυτονόητο: Αν οι Τούρκοι είχαν παραδοθεί την 23, δεν χρειαζόταν να μένουν στα Καλάβρυτα ο Προκόπιος και οι προεστοί. Θα είχαν κατέβει στην Πάτρα. Άρα πιό πιθανές είναι η 24 ή 25 Μαρτίου.--Skylax30 (συζήτηση) 20:06, 19 Ιουλίου 2017 (UTC)
Το σκεπτικού του Αναπλιώτη(;) είναι εντελώς λανθασμένο. Αν κατάλαβα καλά ισχυρίζεται ότι αν τα Καλάβρυτα ήταν ήδη ελεύθερα στις 23 Μαρτίου οι σημαντικότεροι Καλαβρυτινοί  οπλαρχηγοί, τη συγκεκριμένη ημέρα θα έπρεπε να βρίσκονται στην Πάτρα και όχι στα Καλάβρυτα. Πως καταλήγει σε αυτό το συμπέρασμα; Έγινε κάτι ανάλογο στην πατρίδα του; Όχι βέβαια!!! Είναι γνωστό ότι ο Πετρόμπεης Μαυρομιχάλης και άλλοι σημαντικοί οπλαρχηγοί μετά την απελευθέρωση της Καλαμάτας παρέμειναν για μέρες εκεί (στέλνοντας και επιστολές) σε αντίθεση με τον Κολοκοτρώνη που προχώρησε προς την Αρκαδία. Φυσικά και δεν ήταν απαραίτητη η παρουσία όλων τον Καλαβρυτινών οπλαρχηγών στην Πάτρα. Είναι δυνατόν να έφευγαν όλοι οι οπλαρχηγοί από τα Καλάβρυτα την ώρα που ανά πάσα στιγμή μπορούσε να γίνει εισβολή Τουρκικών στρατευμάτων είτε από τη Τρίπολη είτε από την Ηλεία (Λαλαίων); Ο Αναπλιώτης φαίνεται πως αγνοεί ή μάλλον παραβλέπει (καθότι Καλαματιανός) ορισμένα γεγονότα όπως το ότι ο Καλαβρυτινός οπλαρχηγός Α. Φωτήλας που υπογράφει την επίμαχη επιστολή με το που ξέσπασε η επανάστασης φρόντισε για την ίδρυση στρατοπέδου στο χωριό Τριπόταμα των Καλαβρύτων, προκειμένου να εμποδίσει τυχόν εισβολή των Λαλαίων στην Γορτυνία και τα Καλάβρυτα (βλέπε απομνημονεύματα Στεφανόπουλου). Πώς θα γινόταν αυτό αν βρισκόταν στην Πάτρα μαζί με του άλλους οπλαρχηγούς; Κάτι ανάλογο έγινε και στο Λεβίδι. Επαναλαμβάνω ότι οι περισσότερες πρωτογενείς πηγές όταν αναφέρουν ημερομηνία απελευθέρωσης των Καλαβρύτων αυτή είναι είτε η 21 Μαρτίου είτε η 23 Μαρτίου.--Erasinos (συζήτηση) 10:07, 20 Ιουλίου 2017 (UTC)
Εντάξει. Αν υπάρχουν τέτοιες πηγές, να μπουν. Αλλά είναι μάλλον ελάχιστες. Αν αναπτυχθεί αυτό το θέμα με δευτερογενείς πηγές, θέλουμε μία ή δύο "σελίδες" στο λήμμα.
thread_title: Σχετικά με την πολιορκία των Καλαβρύτων